Food

thumb
**Bondiraa** e la bonzaa baŋ e bondiraa ka nensaala maŋ toɔ di ka a sigi poɔŋ a terɛ faŋa bee baabo. Bondiraa la teere, dɔnne, zanzulo, ane boma na zaa baŋ terɛ zee, bɛroŋ, faŋa, vitamin, koɔ abe a taava gyamaa. A bondirii  ama la maŋ sigi a poɔŋ te meeke ne bo'a mine aseŋ a nensaala nyaga ka a toɔ vɛŋ ka nensaala bee dɔŋa a baara. A teŋɛ ŋa zu, bonvɔba yaga bebe ka a bondirii meŋ diibu meŋ a tocraa a lɛ kaŋa zaa naaŋmene naŋ bare ko. A bonvɔba ama poŋi eŋ la gbulo gbulo poɔ a yi lɛ a bondirii naŋ waa a ne lɛ kaŋa zaa na maŋ do o boma. 

Nansaala maŋ boɔle ka Omnivorous, ka onaŋ la, nensaala, nensaalba eŋ taa la sobie yaga a naŋ maŋ tu a kyɛ a bondirii a di. A bondirii meŋ la taa paɛɛ yaga naŋ koŋ baŋ toɔ sccre baare. Nensaalba eŋ maŋ de la bondimaale boma maale ne bondirii, a doge ka bi sɛre ka baŋ di. A nensaalba bondirii yagazie maŋ terɛ la faŋ,. A bondirii gyamaa zie naŋ terɛ faŋa, a maŋ yi la noba nŋ maala bondirii a koɔrɔ. A maŋ yi nob banaŋ koɔrɔ bee a tona koɔbo toma zie ane noba naŋ maala bondirii a ennɛ koŋkobilii poɔ. Pampana a bondirii koɔbo faŋa zaa be la lɔkoɔre naŋ nyuuro paturoo, ka lɛ paa wuli ka pampana koɔbo yeltarre la leɛrɛ a tendaa. A leɛ la a tendaa te ta ŋa 37% a leɛre eŋ saseɛ mɔnsime yelerre poɔ.

Pampana bondirii dɔgɛɛ kpoŋ zie zaa yi la paati paati yɛlɛ poɛ a paa paale ne boŋkaŋa nansaala bee bɔrefɔ na maŋ boɔle ka sustainability, saseɛ nyɔgebo yeltarre, libie yeltarre, nensaalba yɛloo bee yageroŋ yeltarre, koɔ yeltarre, a paa paale bondirii zu kaabo yeltarre. Bondisoŋ ane bondirii zu kaabo maŋ be a gɔbenɛnte nuuri poɔ, a noba banaŋ na maŋ kaara a bondirii zu la ka bɔrefɔ maŋ boɔle ka International Association for Food and Protection. Ka o tɛgɛ la tendaazaa bondirii zu kaabo kpaaroŋ, a kaŋa meŋ la World Resources Institute, a kaŋa meŋ la la Tendaazaa Bondirii Yɛlnycgeraa, a kaŋa meŋ la Kɔreba ane bondirii lammo kpaaroŋ ane International Food Information Council a bɔrefɔ na maŋ boɔle ka o pare la Tendaazaa Bondirii Duoro Terebo Kpaaroŋ.

## '''Bondirii pare la boŋ ane a parɛɛ'''
Bondiraa e la bonzaa nensaala naŋ di ka o sigi poɔŋ a toɔ ko o soba faŋa, ane endaa baabo laafeɛ. A na baŋ e la bondikare bee ka a e bondirii banaŋ doge ka neɛ na baŋ di bee ka dɔŋa na baŋ di ka a maala o eŋɛ a koro o soba laafeɛ ka baaloŋ zaa ba doɔnɔ o. Koɔ yoŋ la ka maŋ di maale ne bondirii bee koɔ yoŋ la ka bondiraa maŋ taa o poɔ, faŋa, zee, ane a taaba mine. Nansaala bommaale mine, aseŋ vitamin ane mi.erals (bonnoore)  aseŋ nyɛnnoo meŋ maŋ baŋ be la bondiraa poɔ. Teere, algae ane bonvɔba mine la maŋ lantaa a maale a ka meŋ toɔ voorɔ bee ka a meŋ baara. Koɔ be la bondiraa la bondiraa kaŋa zaa poɔ kyɛ ka koɔ wa be bondiraa zaa poɔ lɛ wuli ka a bombalaa na e la bondiraa omeŋa. Koɔ ba taa faŋa zaa bondiraa poɔ aneŋ meŋ boŋkaŋa bɔrefɔ na maŋ boɔle ka fibers eŋ maŋ taa la faŋa fee lɛ a bondiraa poɔ, bondiraa faŋa duobu bee taabo ba seŋ taa, a mine ba taa faŋa togitogi ka a mine meŋ bɛroŋ yoŋ ka a maŋ terɛ. Bonvɔbilii mine naŋ maŋ be a teŋɛ poɔ taa la tɔnɔ yaga  a ko teere ane dɔnne zaa, a maŋ soŋ la a baabo yeltarre.

Nensaalba bondirii na baŋ poŋi eŋ la parɛɛ bee ziiri yaga, ana baŋ poŋi la a tontonne bee lɛ a naŋ maŋ maale poɔ. A bondirii yageroŋ noore ane a maaloo taa laŋgbulo tɛɛtɛɛ. A yaga zie bigiruu taa la sobie laŋgbulo anaare, a kaŋa zaa bigiruj maŋ yi la be onaŋ yi wa bee be onaŋ daŋ piili ane o tontonne a nensaala endaa poɔ. Aseŋ Zɛvaare ane Tewɔmɔ, Bombie ane Borodo, boroŋ ane nɛmɛ. Zannoo peɛroo naŋ kyaare bondisoŋ ane a laŋgbulo yeltarre  aseŋ bombie, bombie leɛmaalo, zɛvaare, tewɔmɔ, tewɔmbie, legumes, gyɛlɛ, boroŋ bommaale, zuma, nɛne zeɛ, nɛmbinne, ane sikyiri bee bondinoore bonnyuuri. A kpaaroŋ na a bɔrefɔ bee a nansaala na maŋ boɔle ka Food and Agriculture Organization and World Health Organization, ka o pare bee ka o tɛgɛ la, Bondirii ane Kɔreba Kpaaroŋ ane Tendaazaa Laafeɛloŋ kpaaroŋ maale la bondirii sobie pie ne anii bee ka pie ne awai la a poŋi ne a bondirii a eŋ laŋgbulo poɔ, ka anaŋ la; bombie boma, bonnyeɛre aseŋ waare, banaana boma aseŋ pulses, bombie aseŋ tewɔmbie, bɛrekoɔ aseŋ naa boroŋ, gyɛlɛ boma, koɔ poɔ boma aseŋ zuma ane nɛmɛ boma, bonagere aseŋ grubs boma, zɛvaare boma aseŋ bɛnvaare, tewɔmɔ aseŋ, taama, bɛroŋ ane kaa boma, bonnoore ane sikyiri boma, zeɛre bommaale boma, daa bommaale boma, bondirii meŋa bondimaale, bondirii additives, dishes ane savory snack ( a peɛpeɛrebɛ manne wuli k pie ne awai kyɛ sɛge biŋ boma pie ne anuu ane bonyeni te tɔ pie ne ayɔpoi.

## '''Bondirii Yi Waabo Zie'''
thumb
A bondirii taa sobie tutaaloŋ kaŋa, a yi a pare piilaa te tɔ a baaroo a sazu la a lɛ. A bondirii diibu sobie tutaaloŋ meŋ la poŋ eŋ la e sobie mine poɔ, a taa la anaŋ naŋ dire anaŋ nansaala na maŋ bocle ka detrovores kyɛ meŋ la taa anaŋ nansaala na maŋ boɔle ka decomposer. A banaŋ na maŋ daŋ piili a bondiraa maaloo bee koɔbo la algae, teere, bacteria ane a taaba mine maŋ daŋ nyɛ ŋmenaa faŋa. Didiemrebe meŋ banaŋ na maŋ daŋ piili a diibu boma anaŋ naŋ dire teere yoŋ, ka anaŋ meŋ naŋ tuuro la boma na meŋ dire anaŋ naŋ dire teere yoŋ na. A bonvɔba na mine naŋ bebe la koɔ poɔ bonvɔba bee bonvoora la bonvoora zaa ane nuubilii, a meŋ bindirii mine meŋ maŋ e la teere ka a mine dɔnne, anaŋ taaba a nansaala a boɔla ”omnivores" ana la dire teere ane nɛmɛ zaa. A bondirii diibu tutaaloŋ baare ne la a sazh deme, dɔnne anaŋ naŋ ba taa bone anaŋ dire.

Nensaalba la ka bɔrefɔ bee ka nansaala maŋ boɔle ka 'omnivores' a bondirii la zɛvaare, tewɔmɔ, nɛndogeraa, boroŋ, gyɛlɛ, mashrooms a ane baa ŋmanvaare. Bombie bondiraa bee bondirii anaŋ naŋ terɛ faŋa a ko nensaala a tendaazaa poɔ a gaŋ a taaba zaa. Aseŋ kamaana, wheat,  mui ama terɛ faŋa a ta ŋa 87% a taa yuori bee ka neɛzaa sage di a tendaazaa paaloŋ poɔ. A tendaazaa poɔ a bombie kpoŋ zie la ka nensaalba a dire bee a e ba bondirii a ta la aŋa 55% kyɛ ka 36% meŋ e nɛmɛ bondirii, ka 9% meŋ biofuels nansaala na maŋ boɔle. Fungi ane bacteria meŋ ka ba maŋ de ɔre maale ne bondirii aŋa borodo, daa kpeɛŋaa aseŋ wine, cheese ane yogurt

**Ŋmenaa bondirii faŋa 'Photosynthesis**.'

Nansaala maŋ boɔle ka photosynthesis, o e la ŋmenaa kaŋ na maŋ terɛ faŋa kyɛ meŋ la e boŋkaŋa na maŋ toc leɛre koɔ ane teɛ saseɛ a eŋ saseɛ bee tenɛ poɔ ka meŋ leɛ saseɛ nensaala naŋ maŋ de voorɔ. Saseɛ ŋa la maŋ yi kyɛ glucose paa leɛre a faŋa a be a nensaala endaa poɔ. Ŋmenaa teere, algae ane bacteria mine gbɛɛ yaga anaŋ la maŋ are leɛre a bondirii diibu sobie pare piilaa, a lɛ maŋ vɛŋ ka ŋmenaa ŋa e a bondirii faŋa yi waabo zie a ko bonvooraa la bonvooraa zaa a teŋa zu kyɛ.

Teere meŋ maŋ nyɛ la tɔnɔ yaga a yineŋ a saseɛ, naaŋmene barebo koɔ, tɛnɛ poɔ aseŋ faŋa neŋ baabo ane mineral. Nensaalb saseɛ, teere saseɛ ane hydrogen maŋ yi a saseɛ meŋa  bee koɔ zie kyɛ anaŋ meŋ la boma na maŋ soŋ ka teɛ toɔ baa ka a boma ama anaare ba kyebe lɛ teɛ zaa koŋ baŋ baa. A boma anaŋ ata teɛ na maŋ nyɛ yi tenɛ poɔ a toɔ baa la nitrigen, phosphorus ane potassium, a paa paale boma mine aseŋ calcuim, sulfur,magnesium, iron, boron, chlorine, maganese, zinc,.copper, molybdenum a paale nickel.

**Bonvɔbilii mine**

Bacteria ane bonvɔbilii mine meŋ maŋ poɔ la maale a bondirii diibu sobie. A meŋ maŋ nyɛ a faŋa a yi a bimaara ŋmenaa ŋa na maŋ puri a lɛ, bee a mine a maŋ toɔ nyɛ la faŋa a bonvɔba mine naŋ kpi a pɔŋ wɛ a teŋɛ poɔ, a be la ka meŋ maŋ tu kyɛ nyɛ a faŋa, a yi be meŋ a zie kaŋa a na maŋ la tu kyɛ nyɛ a faŋa la saga bee sagere banaŋ maŋ peere te kpaa bare poɔ. Bonvɔba mine maŋ tu bonvɔba mine zie toɔ meŋ a bondirii. Bacteria la maŋ ko bonvɔbilii bondirii bee a zie la ka maŋ tu kyɛ a meŋ bondirii, ka anaŋ wa ta wagere mine anaŋ la meŋ la leɛ bondirii a ko a bonvɔba mine aseŋ invertebrate biliii mine. Bonvɔba mine, a bacteria la ka maŋ dire, a paale nematodes, fan worms, shellfish ane gyeleŋmemɛ.

A mane poɔ, boŋkaŋa a bɔrefɔ na maŋ boɔle ka plankton ( bacteria, archaea, algae, protozoa ane zanzulo mine) a boma ama yaga zie la e bondirii ko a koɔ poc bonvɔba bee bonvoore.

Ka bacteria ba kyebe, nyɔvore koŋ bebe bonso a bacteria ama neŋ a zu la maŋ nitrogen saseɛ kaŋa a eŋ ammonia poɔ. Ammonia la bone na maŋ terɛ faŋa, a la terɛ bone kaŋa nansaala na maŋ boɔle ka nucleic acids, ane vitamine yaga zie onaŋ waana ne a bee terɛ a. A nansaala naŋ wa yuo zie piili maala nitrogen, Haber-Bosch, pampana ŋa ammonia gyamaa zie zaa a tendazaa poɔ e nensaala bommaale.

**Teere**
thumb
Teere anaŋ e bondirii meŋ la poŋi eŋ la tewɔmbie, tewɔmɔ, zɛvaare, legumes, bombie ane kyɔɔma. Ka teɛ wa be a ama kaŋa zaa poɔ aseŋ ka o na e tewɔmɔ, lɛ wuli ka o na baŋ e la toosi, kcmi-ɔɔre, sɛmaane, nyaadoa, bee ka anaŋ wa e bie aŋa peas, anaŋ ka noba yaga maŋ de ka a e zɛvaare. Tewɔne na baŋ e la bondiraa ka o zie kaŋa wa taa diibu bee wa e bondiraa, ka a diibu na zie naŋ la maaleŋ maale, a zuiŋ bombie, kyɔmbie ane graine zaa paa e la wɔmɔ. Ka foo na kaa bkndirii maaloo lambogiri, lɛ wuli ka tewɔmɔ na maŋ e la bombie, kyɔmbie bombie zaa na baŋ e la boma ba naŋ maŋ iri gi zɛvaare poɔ. Azuiŋ neɛ na baŋ yeli ka ka grains e la bombie nensaalba naŋ dire bee a koɔrɔ, a bombie ama taa la parɛɛ gyamaa aseŋ ( oats, wheat, mui, kamaana, barley, rye, sorghum ane kyi) ama zaa poɔ la a pombo ba poŋi laŋgbulo poɔ ka onaŋ la Poaceae (moɔ) yideme poɔ kyɛ paa yi a Faabaceae (legume) yideme poɔ. Graines bondirii anaŋ saa naŋ taa bie a poɔ bee ka o zaa maŋ bombie la ( bran, germ, ane boŋkaŋa bɔrefɔ na maŋ boɔle ka endosperm). Nut la bombie anaŋ banaŋ deɛle ka a ko, a maŋ taa la tɛɛtɛɛ ne a pɛgɛ.

Tewɔmɔmaara maŋ e la a toɔraa ne tewɔmkuoni bie) anaŋ la ka noba mine maŋ boɔle ka kusi wɔmɔ ( cherries ane peaches), pome wɔmɔ ( apple ane pears), berries ( gasɔgelɔ, ane gazeere), tewɔmɔ miiruŋ ( aŋkaa, ane lemon), tewɔŋkoɔ ( watermelon ane cantaloupe), mediterranean wɔmɔ ( grapes ane fig) tropical wɔmɔ ( banaana ane pinaple). Zɛvaare e la teɛ naŋ e bone ba naŋ maŋ toɔ a di, aseŋ nyaga bee nyege, uli, vaɛ, puuru bee ane a teɛ zaa gbuli. Nyaga bee nyege zɛvaare poɔ, aseŋ ( daŋgeli, carrot) anaŋ naŋ maŋ waa ŋa bɔl,( zama, ane a taaba), puuru ( cauliflower ane broccoli), vaɛ zɛvaare ( spinach, ane lettuce) a paa de uli zɛvaare ( celery ane asparagus).

Zee, faŋa ane koɔ zaa be la teɛ bondirii poɔ kyɛ paa e tɛɛtɛɛ. Zee bondirii anaŋ taa la noɔ, maŋ varema, ane glucose a poɔ. Vitamin gyamaa zie maŋ yi teere poɔ kyɛ te kyɛre Vitamin D ane vitamin B12. Minerals meŋ na baŋ bebe bee ka a ba kyebe. Tewɔne na baŋ taa la koɔ o poɔ a ta ŋa 90%, kyɛ meŋ naŋ taa sikyiri noɔ naŋ do yaga, a ŋaa la maŋ vɛŋ ka tewɔmɔ paa tere diibu, kyɛ a meŋ taa la citamin C o poɔŋ. Ka fooŋ de manne tewɔmaara zaa banaana yoŋ na e bone naŋ are o yoŋ bonso o naŋ e la zɛvaare tewɔne o taa varema kaŋa o poɔŋ, a taa potassium, a taa fiber, a taa folate ane vitamin naŋ sigi  bee a e feeŋ lɛ kyɛ taa kaaŋ meŋ ane calories. Graines bombie la maŋ taa varema yaga ane kyɔɔmbie eŋ taa bee terɛ la faŋa yaga, fiber, vitamin, vitamin E ane vitamin B. Bombie e la bondisoŋ a ko dɔnne bonso a e la yaga kyɛ taa fiber aneŋ meŋ a maŋ tona laafeɛloŋ tonne kyɛ vɛŋ ka a kpeɛrɛ bɛroŋ,aseŋ omega 3 bɛroŋ. Ka anaŋ wa di tee kpeɛne mine lantaa a maŋ vɛŋ la a bondirii anaŋ zaa a naŋ di a bɔre a endaa poɔ. Phytates la maŋ ka sikyiri ane vitami boma naŋ maŋ be a endaa poɔ ka a ba yire

Dɔnne anaŋ dire moɔ yoŋ la ka nansaala bee ka bɔrefɔ maŋ boɔle ka herbivores, ka anaŋ meŋ na maŋ dire tewɔmɔ yoŋ ka bɔrefɔ boɔlɔ a ka frugivores, ka anaŋ meŋ naŋ dire vaare yoŋ ka bɔrefɔ boɔlɔ a ka folivores (pandas) kyɛ ka a didirebe la ka ba boɔlɔ xylophages (termites). Frugivores dɔnne e la yaga ka a mine wɔɔ, gboŋgboe ane nuubilii ghamaa. A ta ŋa 182 zuma nadmŋ dire bombie bee tewɔmɔ. Dɔnne ( yiri poɔ dɔnne ane weɛ poɔ dɔnne) taa la mɔtɛɛtɛɛ gyamaa ana ɔɔrɔ kyɛ a bezie meŋ la taa la toɔraa ziiri ane tɔnɔ na a naŋ maŋ taa ko a dɔŋa.

Nensaala na baŋ di bondiparɛɛ a ta ŋa 1000 na, a na baŋ pare la aŋa 75,000 bondirii naŋ be a tebdaa zaa poɔ, kyɛ a na baŋ ta ŋa 7,000 noba naŋ dire yaga. Teere bee moɔ boma mine bebe ka ba maŋ baŋ leɛre a, ka e borodo, pasta, cereals, juices, ane jams bondikare aseŋ skyiri, danyege, kaaŋ, na baŋ iri yi na la a poɔ. Bombie anaŋ na maŋ taa kaaŋ a poɔ meŋ na baŋ la maaleŋ maale la a iri kaaŋ gyamaa a poɔ aseŋ sunflower, flaxseed, repeseed ( paale ne canola kaaŋ) ane sesemma.

Teere ane dɔnne gyamaa laŋ la yelboɔraa aseŋ tewɔmɔ mine bebe a e bonsoŋ a ko dɔnne ka bombie mine meŋ bebe a nyuu bee lɛ a anaŋ taa tuo maŋ vɛŋ la ka anaŋ ne a dɔnne ba peɛlɛ taa. Bombie mine bebe a taa sommo yaga ka mine meŋ bebe a meŋ maŋ soŋ ka dɔnne bondirii toɔ yire a poɔŋ wieŋ wieŋ. Aneazaa ka nuule la maŋ yaara a bombie bara,  nuule anaŋ naŋ dire bondirii anaŋ e bombie maŋ taa la noɔre naŋ e kpeɛŋaa ana baŋ kyɛ tewɔne wɛle a iri a bie a di. Bonvɔba gyamaa zie zaa dire la bombie, bonso a maŋ toɔ la a kyɛ o ŋmare a iri a biri bee bie ne a nyemɛ.

**Dɔnne** 
thumb
Dɔnne la ka ba maŋ de maale ne bondirii, ba naŋ baŋ de a la a maale ne bondirii bee a baŋ de maale ne maaloo kaŋa. Ka a mine la nɛmɛ, gyɛlɛ, zuma ane boroŋ ane a taaba mine. A e boma naŋ taa tɔnɔ yaga a maŋ terɛ la faŋa a ko nensaalba ka banaŋ wa dire, a meŋ maŋ la koro la nensaalba endaa boŋkaŋa a bɔrefɔ na maŋ boɔle ka amino acids bonso neɛzaa endaa maŋ boɔrɔ a la. Neɛ ɔɔ noɔ nɛne bee dobaa nɛne a ta ŋa ounce boŋyeni (110 g) lɛ wuli ka o soba na nyɛ la 30g faŋa a yi a poɔ. Gyɛle kpoŋ boŋyeni taa la 7g faŋa o naŋ terɛ. Cheese taa la Ounce anaare ( 110 g) terɛ la faŋa 15g. Boroŋ Cup boŋyeni paale (-240 ml) terɛ bee koro la faŋa a ta ŋa 8g. A tɔnɔ mine meŋ naŋ be nɛne poɔ la, calories, kaaŋ, vitamin (b12) ane minerals (aseŋ zinc,iron calcium magnesium).

Bondirii mine be nɛne poɔ la mammary gland, saaŋkompare yaga zaa poɔ banaŋ maŋ nyu aseŋ (cheese, butter). Gyɛlɛ dɔnne na maŋ nyɛ e la bondirii noba bee nensaalba naŋ dire, sebie meŋ la meŋ maŋ wane seo bee sekaaŋ, teere puuru poɔ la ka sebie maŋ iri a bonnoore ama te maale ne ne seo. Saaŋkompare ba mine bebe a dirw zēē, aseŋ zee sausage, a maŋ e la kpeɛŋaa lɛ, bee cured, bee e nyɛnnoo lɛ wagere mine zee la ka ba maŋ de maale ne zeɛre aseŋ jugged hare.

## '''Noɔ waaloŋ.'''
          Atikile meŋa: noɔ waaloŋ

Dɔnne, a zagere a zaa nensaalba, taa la noɔ waaloŋ anuu ka anaŋ la bonnoɔ, bontuo, bommiiruŋ, bonnyɛnnoo, umami. A noɔ tɛɛtɛɛloŋ ama taa la tɔnɔ yaga, bonso ama la maŋ soŋ ka neɛ toɔ wuli bondiraa kaŋa tɛɛtɛɛ ane tɔnɔ tɛɛtɛu na anaŋ taa. Aŋa dɔnne gyamaa zie taa la noɔ tɛɛtɛɛ kyɛ terɛ faŋa meŋ gaŋ bonzaa, a lɛ yoŋ naane a meŋ la terɛ la bondirii nyuu tɛɛtɛɛ, a nyu ŋa la maŋ vɛŋ ka noba ba mine di a boma a woŋ a noɔ. Aneazaa ka nensaalba taa la anaŋ ba naŋ noŋ ane anaŋ ba na ba boɔrɔ. Koɔ e la boŋkaŋa naŋ taa tɔnɔ a gaŋ bonzaa kyɛ ba taa noɔ waaloŋ zaa.

Bonnoɔ la boma na maŋ taa sikyiri noɔ waaloŋ, aseŋ glucose bee fructose, disaccharides, aseŋ sucrose, a de molecule eŋ maŋ taa la glucose ane frutose o poɔŋ. Bommiiruŋ maŋ waa ŋa na a acid, aseŋ vinegar. Bondirij anaŋ na maŋ e miiruŋ la citrus, a zuo a zaa aŋkaa, lemon, ane lime. Miiruŋ maŋ baŋ vɛŋ la ka neɛ toɔ ba ka bondirii ama saaŋ la, a ba la taa diibu bonso a kpɛu zanzulo. Nyɛnnoo maŋ waa ŋa akali metal ion aseŋ, sodium ane potassium. Nyɛnnoo maŋ be la bondirii kpoŋ zie zaa poɔ kyɛ a ba maŋ e gyamaa, a maŋ bebe a manne diibu. Bontuo e la boŋkaka neɛzaa na ba maŋ boɔrɔ, boma naŋ na maŋ wane a bondirii ama taaba ka a taa tuo la chocklat sɔgelaa, caffeine, lemon, rind ane tewɔmɔ mine. Umami, gbɛɛ yaga nɛne poɔ la ka a maŋ be. Bondirii anaŋ naŋ taa nyuu yaga aseŋ nɛmɛ ane mashroom poɔ la ka a maŋ be.
thumb
Dɔnne mine a noɔre la ka maŋ de wono ne nyuu, bonagere mine meŋ a gbɛɛ la ka a maŋ de wono ne nyuu, kyɛ zuma mine eŋ bebe a endaa gbuli la ka a maŋ de wono ne nyuu. Baare, kɔkɔlaa ane nuule mine wono la nyuu ( nɔlee wwono la nyuu aŋa 30), nembɛrɛ wono la nyuu a ta ŋa 2000 ane 4000, kyɛ ka catfish eŋ taa zuo miliyoŋ gba. Dɔnne anaŋ naŋ ɔɔrɔ moɔ yoŋ wono la nyuu a zuo dɔnne anaŋ naŋ ɔɔrɔ bee dire nɛmɛ yoŋ, bonso dɔnne anaŋ naŋ ɔɔrɔ moɔ yoŋ seŋ ka a baŋ ka moɔ ŋa e la bontuo moɔ ŋa e bonnoɔ. A bonɔba zaa naane taa noɔ wommo waaloŋ yeni. A mine wono la poɔroŋ nyuu, kɔkɔlaa ba wono bonnoɔ nyuu, zuo a zaa dɔnne anaŋ naŋ ɔɔrɔ nɛmɛ yoŋ, ( aseŋ, hyenas( nyuo), zuma bɔle, ane mane gbeŋ), a dɔnne ama ba taa ta nyuu tɛɛtɛɛ anaare gba a nyɔvore poɔ. Nensaalba yoŋ la wono nyuu a seŋ ba meŋa.

## '''Bondirii yiibu (Digestion)'''
         Atikile meŋa: bondirii yiibu a poɔŋ

Bondirii wa sigi a poɔŋ, a maŋ ŋma ŋma la bibilii lɛ, a saŋa a endaa iri la a tɔnɔ zaa kyɛ kyɛrɛ bine yoŋ ka a wa yi. Bondiri wa yiibu na soŋ, a maŋ taa la sobie mine a na maŋ sɛre ka a wa yi, anaŋ ka nansaala maŋ yeli ka mechanical( a ɔɔbo saŋa) a kaŋa meŋ la chemical sobiri ( a saŋa ŋa la ka bondirii maŋ sigi te ŋma bibili lɛ a poɔŋ).  Dɔnne anaŋ naŋ ɔɔrɔ moɔ yoŋ ane dɔnne anaŋ naŋ ɔɔrɔ bee a dire nɛmɛ yoŋ bondirii yiibu tɛɛtɛɛloŋ waa kpoŋ yaga. Bonso moɔ e la kpeɛŋaa ne pɔŋ. Dɔnne anaŋ naŋ ɔɔrɔ nɛmɛ yoŋ noɔre maŋ maale la boma dɔŋ kyɛɛroo yoŋ aŋa dɔnne anaŋ naŋ ɔɔrɔ moɔ yoŋ, ana a noɔre gbiri la a moɔ a ba maŋ ɛrɛ. Azuiŋ dɔnne anaŋ naŋ ɔɔrɔ moɔ yoŋ bondirii maŋ kɔɔre la yiibu a gaŋ dɔnne anaŋ naŋ dire nɛmɛ yoŋ bonso dɔnne anaŋ ɔɔrɔ moɔ yoŋ poɔ maŋ e la kpoŋ.

## Bondirii laafeɛloŋ
A yi a Tendaazaa laafeɛloŋ kpaaroŋ deme zie(WHO) ba wuli ka noba 600 miliyoŋ a tendaazaa poɔ maŋ beɛrɛ la baaloŋ yuoni zaa poɔ ka noba 420,000 meŋ maŋ kpi yuoni zaa poɔ a yi bondifaare diibu zie. Bannyeraa zuobu la maaleŋ e baaloŋ naŋ kooro noba a yi ba naŋ maŋ di bondifaare mibe zuiŋ, peɛro wuli ka noba 550 miliyoŋ maŋ bɛ la bannyeraa zuobu baaloŋ ka noba 230,000 a kpi bannyeraa baaloŋ yuoni zaa poɔ. Bibiiri naŋ ba ta yuomo anuu maŋ ta ŋa 40%  na maŋ bɛ bondirii baaloŋ ŋa, noba maŋ kpi la a ta ŋa 125,00 yuoni gbuli zaa poɔ.

2003 yuoni poɔ, a Tendaazaa Laafeɛloŋ Kpaaroŋ (WHO) da tere la duoro ka a tembɛrɛ poore ka a ta ŋa 30% naŋ wuli bondirii tee faare embo pore la a be. A WHO ane CDC naŋ be a US poɔ yoŋ la, ba peɛro wuli ka noba na maŋ bɛ bo.dirii baaloŋ maŋ ta ŋa 325,000 na maŋ bɛ gaa asipiti, ka banaŋ na maŋ kpi ka ba meŋ ta ŋa 5,000.

Vietnam poɔ, a yi 2011 yuoni poɔ te 2016 yuoni, noba naŋ bɛ bondirii baaloŋ ta ŋa 668,673 ka noba 21 maŋ kpi yuoni zaa poɔ. A yi a wagere na poɔ, noba naŋ bɛ a yi bondirii ba naŋ eŋ teefaare ka ba di ta ŋa 1,007, a vuo noba na paa da bɛ anaŋ tɔ baaloŋ ŋa ta ŋa noba 30,395.

## Meŋ kaa nyɛ
. Bondirii lammo

. Bondirii maaloo zie

. Bonditɛɛtɛɛ

. Bondirii ane daa

## Zisɔre mine
·        Collingham, E. M. (2011). *The Taste of War: World War Two and the Battle for Food*

·        Katz, Solomon (2003). *The Encyclopedia of Food and Culture*, Scribner

·        Mobbs, Michael (2012). *Sustainable Food* Sydney: NewSouth Publishing, 

·        Nestle, Marion (2007). *Food Politics: How the Food Industry Influences Nutrition and Health*, University Presses of California, revised and expanded edition, 

·        The Future of Food (2015). A panel discussion at the 2015 *Digital Life Design (DLD)* Annual Conference. "How can we grow and enjoy food, closer to home, further into the future? *MIT Media Lab's* Kevin Slavin hosts a conversation with food artist, educator, and entrepreneur Emilie Baltz, professor Caleb Harper from *MIT Media Lab's* CityFarm project, the Barbarian Group's Benjamin Palmer, and Andras Forgacs, the co-founder and CEO of *Modern Meadow*, who is growing 'victimless' meat in a lab. The discussion addresses issues of sustainable urban farming, ecosystems, technology, food supply chains and their broad environmental and humanitarian implications, and how these changes in food production may change what people may find delicious ... and the other way around." Posted on the official YouTube Channel of *DLD*

## Sommo Yizie